text: Stenene under tag
  04 december 2011 kl. 12.21
  Runestenene, der er på Unescos liste over unik verdensarv, er nu sikret med to elegante glas/bronze overdækninger.
  Kulturminister Uffe Elbæk indviede søndag de to prisvindende overdækninger.
  Overdækningerne er tegnet af arkitekt Erik Nobel, og projektet er bl.a. muliggjort ved donation fra Velux Fonden.
  Ved indvielsen var der korte taler ved kulturminister Uffe Elbæk; tidligere bestyrelsesformand for Velux Fonden, Aino Kann Rasmussen; menighedsrådsformand i Jelling Kirke, Gunni Højvang og arkitekt Erik Nobel. 
  Fakta:
  *De to runesten, kirken og de to gravhøje udgør Jelling-monumentet, som i 1994 kom på Unescos liste over unik verdensarv. Link: http://www.kulturarv.dk/verdensarv/verdensarv/jelling/
  *Runestenene, som er mere end 1000 år gamle, er rejst af Kong Gorm og sønnen Harald Blåtand. 
  *Runestenene var alvorligt truet af nedbrud ved at stå ubeskyttede i dansk klima. Senest dokumenteret af Nationalmuseet Link: http://www.natmus.dk/sw66471.asp
  Kulturarvsstyrelsen udskrev derfor i 2009 en konkurrence om en overdækning, der sikrer runestenene.
  *Arkitekt Erik Nobel vandt i marts 2010 konkurrencen blandt 157 forslag. Link:  http://www.kulturarv.dk/presse-nyt/nyhed/artikel/og-vinderen-i-jelling-er/
  *Projektet med overdækning er muliggjort ved finanslovsbevilling fra 2009 på 6,5 mio. kr. og donation fra Velux Fonden på 4,7 mio. kr. Link:  www.veluxfonden.dk
  